**HORGASTØLEN**

Horgastøl ligg i Middalen, nordvest for Nesheimshorga. Her støla eigarane av bnr 8, 11, 12, og 13 på Nesheim. Stedje på bnr 8 bygde nytt stølshus og flor tidleg i 1950- åra, og dreiv frametter. Det er berre bruk 8, som har stølshus igjen på Horgastølen. Bruka 11 og 12 fekk bygd hytter utanfor stølstreet rundt 1994 /95. Astrid Såkvitne, fødd Stedje minnest at ho i åra 1953-1963 var saman med bestemora Karen Stedje som var budeie. Det tok av med sjølve stølsdrifta fram mot 1980- åra, men Aslaug og Johannes var på stølen nokre veker om sommaren også etter at sonen Olav overtok garden. Den store flokken av etterkommarar likte å sjå innom til dei i Middalen. Men Aslaug var ikkje heilt nøgd med at ho skulle lata vera å mjølka kyrne som skulle gjeldna av. Dei heldt fram med å vera på Horgastøl til ut på 1990-talet. Johannes feira 80-årsdagen sin med helikopter tur til Horgastøl i 1995. Det vart fleire slike turar i åra etterpå.

H.O. Opedal skriv: «Aslak sat på Horgastøl til 1883. Siden frakta dei kyrne til Eidfjord. Grunnen var at budeiene var så dyre.»

Stølsvegen gjekk frå gamalt av opp Nautastigen, men i nyare tid har vegen frå Bulko og vore mykje nytta. For dei andre Nesheimsbruka som har stølsrett på Horgastøl er det berre tuftene att, men somme har sett seg opp hytte i staden.

107/8 Anne Bodil Stedje

107/11 Eivind Brekke

107/12 Jon Kolskår

107/13 Steffen Hagenson

God tur! Granvin Turlag

Kjelde: «Stølane i Granvin» av Torbjørn Seim